Ángel Suquía Goicoechea, naixito de Zaldibia (Guipuzcua, País Basco) o 2 d'octubre de 1916 y muerto en Sant Sabastián (Guipuzcua, País Basco) o 13 de chulio de 2006, estió un mosén, arzebispe y cardenal basco. Fació os suyos estudeos en Alemanya mientres o Tercer Reich y tornó a Espanya en prencipiar a Segunda Guerra Mundial, estando ordenato sacerdot o 7 de chulio de 1940. Estió bispe d'Almería dende o 17 de mayo de 1966, y bispe de Malaga dende o 28 de noviembre de 1969. Nombrato arcebispe de Santiago de Compostela o 13 d'abril de 1973, esdevenió arcebispe de Madrit o 12 d'abril de 1983 dica la suya chubilación o 28 de chulio de 1994. Antiparte, estió president d'a Conferencia Episcopal Espanyola dende 1987 dica 1993. O Papa Chuan-Pavlo II lo nombró cardenal o 25 de mayo de 1985.